b'\n_START_ARTICLE_\nHanna Varis\n_START_PARAGRAPH_\nHanna Leena Kristiina Varis (3. toukokuuta 1959 Kuusankoski) on suomalainen taidemaalari ja taidegraafikko._NEWLINE_Varis on valmistunut 1990 taiteen maisteriksi Taideteollisesta Korkeakoulusta. Vuosina 2006-2009 h\xc3\xa4n jatko-opiskeli kansainv\xc3\xa4lisess\xc3\xa4 liikkuvassa yliopistossa: NUROPE, Nomadic University for Art, Philosophy and Enterprise in Europe (www.nurope.eu). H\xc3\xa4n on pit\xc3\xa4nyt yli 50 yksityisn\xc3\xa4yttely\xc3\xa4 ja osallistunut yli sataa yhteisn\xc3\xa4yttelyyn kotimaassa sek\xc3\xa4 ulkomailla.H\xc3\xa4nen t\xc3\xb6it\xc3\xa4\xc3\xa4n on merkitt\xc3\xa4viss\xc3\xa4 kokoelmissa niin kotimaassa kuin ulkomaillakin, muun muassa Kiasmassa, Amos Andersonin taidemuseossa, Helsingin kaupungin taidemuseossa ja Eduskunnan kokoelmissa sek\xc3\xa4 ulkomailla Wienin Albertina-museossa._NEWLINE_Varis on my\xc3\xb6s tehnyt graafista suunnittelua, muun muassa taittoa Taide-lehdelle ja Imagelle.'